Ανθρωποφύλακες

Οι Ανθρωποφύλακες είναι βιβλίο του Περικλή Κοροβέση, στο οποίο ο συγγραφέας περιγράφει τα βασανιστήρια που υπέστη μετά τη σύλληψή του κατά τη διάρκεια της δικτατορίας των συνταγματαρχών. Το βιβλίο κυκλοφόρησε το 1969 σε λίγα αντίτυπα στη Γενεύη κι έπειτα, μεταφρασμένο, σε πολλές γλώσσες, 

Ο Περικλής Κοροβέσης σημειώνει στο τέλος του βιβλίου: «Αυτό το βιβλίο δεν θα γραφόταν ποτέ αν οι φιλήσυχοι και αντικειμενικοί άνθρωποι όλης της γης δεν βοηθούσαν, με την αδιαφορία τους και τη σιωπή τους, στην επέκταση και στη συνέχιση των βασανιστηρίων».

 Εκδόσεις 
Το 2022, δύο χρόνια μετά τον θάνατο του Κοροβέση, οι Εκδόσεις των Συναδέλφων παρουσίασαν μία ολοκληρωμένη έκδοση, που περιέχει τα πιο σημαντικά κείμενα που γράφτηκαν και εντάχθηκαν στο σώμα των Ανθρωποφυλάκων, αλλά και οπτικό υλικό με εξώφυλλα ξένων εκδόσεων, δημοσιεύματα του διεθνούς Τύπου, καθώς και τα σκίτσα και φωτογραφίες του Αλέκου Λεβίδη από την αναπαράσταση των βασανιστηρίων, που έγιναν στο σπίτι του ζωγράφου στη Γενεύη το 1969, προκειμένου να συνοδέψουν την κατάθεση του Κοροβέση στο Συμβούλιο της Ευρώπης στο Στρασβούργο.Ανθρωποφύλακες (πλήρης έκδοση). syneditions.wixsite.com. Ανακτήθηκε στις 19/10/2024.

 Παραπομπές 

Κατηγορία:Χούντα των Συνταγματαρχών
Κατηγορία:Μη μυθοπλαστικά βιβλία